Bugun Xasanboy Do`smatov ringga chiqadi

Serbiyaning Belgrad shahrida bo`lib o`tayotgan boks bo`yicha erkaklar o`rtasidagi jahon chempionatining ikkinchi kunida uch nafar charm qo`lqop ustamiz ringga ko`tariladi.
Dastlab Odiljon Aslonov (80 kilogramm) tanzaniyalik Yusuf Changalaevga qarshi bahs olib borsa, Hasanboy Do`smatov (51 kilogramm) qozog`istonlik Saken Bibosinov bilan bellashadi.
Shuningdek, Saidjamshid Jafarov (75 kilogramm) chempionatdagi ilk jangini slovakiyalik Fernezaga qarshi o`tkazadi.
Eslatib o`tamiz, terma jamoamiz tarkibida birinchi bo`lib ringga Asadxo`ja Mo`ydinxo`jaev (67 kilogramm) ko`tarildi va  irlandiyalik Brendan Makkivini engdi.